cyanic-selkie/wikianc huggingface dataset:
Յոլկա
2012-2013 թվականներ. Նոր ալբոմ
Ապրիլի 20-ին կայանում է երգչուհու համերգը «Օլիմպիսկի» մարզա-համերգային համալիրի «Հյուսիս» նոր դահլիճում։ Համերգի ընթացքում Յոլկան ներկայացնում է երկու նոր ստեղծագործություն՝ «Բարձր» («Выше») և «Ուզում եմ» («Хочу») : Ստեղծագործություններից վերջինը թողարկվում է որպես սինգլ, մտնում է «Սեր հնչերանգով» («Любовь с акцентом») ֆիլմի սաունդթրեքի մեջ և մամուլում դրական արձագանքների է արժանանում ։ Սեպտեմբերի 21-ին Յոլկայի նոր աշնանային շրջագայությունը Ռուսաստանում բացում է մոսկովյան «16 тонн» ակումբում կայացած համերգով։ Նաև նախատեսված էին երգչուհու ելույթները ԱՄՆ-ում ։ Բացի դրանից, «Նոր ալիքում» Կոնստանտին Մելաձեի ստեղծագործական երեկոյի շրջանակներում, Յոլկան կատարում է Վալերի Մելաձեի «Ամառվա կեսին» («Посредине лета») երգը ։ «RU.TV 2012» մրցանակաբաշխությունում Յոլկան մրցանակի է արժանանում է «Լավագույն երգ» անվանակարգում՝ «Քո կողքին» ստեղծագործության համար ։
Հոկտեմբերի 8-ին, «Афиша» ամսագրում ներկայացվում է Յոլկայի և «Մեգապոլիս» խմբի համատեղ երգը՝ Ալեքսանդր Սինիցինի «Աստղեր, աստղեր» երգի քավեր-տարբերակը։ Ստեղծագործությունը և ևս չորս երգ ձայնագրվում են «Մեգապոլիս»-ի հետ համատեղ «Գոտեմարտ» (««Схватка»») սերիալի համար, որում երգչուհին խաղում է էպիզոդիկ դեր ։ Դեկտեմբերի 4-ին կայանում է «Ոչբարձրաձայն համերգ» («Негромкий концерт») նոր մինի-ալբոմի թվային ռելիզը՝ ձայնագրված «Միր» համերգասրահում երգչուհու համերգներից։ Ալբոմը թողարկվում է «iTunes Store»-ում ինտերնետ-խանութի ռուսական մասնաճյուղի բացման օրը ։ 2013 թվականի սկզբին վարձույթ է դուրս գալիս «Հաջողություն ջենթլմեններ» («Джентльмены, удачи!») ֆիլմը, որում Յոլկան հայտնվում է կամեո, էպիզոդիկ դերում և կատարում է իր երգերից մեկը ։
2013 թվականի ամռանը Յոլկան ներկայացնում է նոր երգ՝ «Մարմինը զարմացած է» («Тело офигело»), որի հիման վրա շուտով տեսահոլովակ է նկարահանվում։ Շուտով երգչուհին սինգլի տեսքով թողարկում է «Բարձր» երգը, սակայն արդեն նոր անվանումով՝ «Թռչի՛ր, Լիզա՛» («Лети, Лиза») և նրա տեսահոլովակը։ Ռեփեր Noize MC-ի հետ համատեղ կատարում է «Մենք չենք հասկանա» («Нам не понять») երգը, որը թողարկվում է նրա «Խառնաշփոթություն» («Неразбериха») ալբոմում 2013 թվականի հոկտեմբերին։
2013 թվականի օգոստոսին, ռեփեր Жара-ն Յոլկայի հետ միասին ձայնագրում է «Նոր աշխարհ» («Новый мир») երգը և շուտով նրա հիման վրա տեսահոլովակ նկարահանում։ Ինչպես միշտ, Ամանորին մոտ, Յոլկային հրավիրում են մրցանակաբաշխությունների, ամանորյա ֆոտոսեսիաների և այլն։
2014-2015 թվականներ. Հաջողություն և հետագա զարգացում
Երգչուհի Յոլկայի և «Բուրիտո» խմբի սինգլը՝ «Դու գիտես» («Ты знаешь»), թողարկվում է 2014 թվականի փետրվարի 18-ին «Velvet Music» լեյբլի կողմից։ Երգի հեղինակ Իգոր Բուրնիշևը («Բուրիտո» խմբի մենակատար) և Իգոր Բլեդնին («Բուրիտո» խմբի մասնակից) այս երգը գրել էին դեռևս 2013 թվականի ամռանը և ճշգրիտ գիտեին, թե ով է իրենց հետ դուետով կատարելու այն՝ Յոլկան։ Ամենահետաքրքիրն այն է, որ երգի տեսահոլովակը նկարահանել են iPhone 4S-ով և iPhone 5-ով։ Երգի ռելիզը կայանում է 2014 թվականի փետրվարի 19-ին։ Տեսահոլովակի առաջնադիտումը կայանում է 2014 թվականի փետրվարի 24-ին երգչուհի Յոլկայի լեյբլ՝ «Velvet Music»-ի պաշտոնական ալիքում։ Ինչպես ասում է Յոլկան, սինգլը կընդգրկվի երգչուհու նոր ալբոմի մեջ։
Փոփ ոճում ձայնագրված «Դու գիտես» երգը դինամիկ, պարային ստեղծագործություն է՝ մինորային հարմոնիայով և պարային երաժշտության տարրերով՝ հնչյունավորումով։ Երգը արժանանում է «Афиша» ամսագրի քննադատների դրական արձագանքների՝ անվանելով այն «տարվա ամենահանրաճանաչ ռուսալեզու երգ» ։
Երգի և տեսահոլովակի առաջնադիտման մասին ազդարարումը կայանում է միայն 2014 թվականի փետրվարին։ Այդ ամբողջ ընթացքում՝ հուլիսից մինչ փետրվար, նրանք հոլովակը նկարահանում էին սովորական iPhone-ով, իսկ կադրերը խմբագրում էին MacBook-ում։ Իգոր Բուրիշևը «Բանդ’Էրոս» («Банд’Эрос») և «Բուրիտո» խմբերի մասնակից է։ Երգի և հոլովակի մեծ հանրաճանաչությունը սկսվում է 2014 թվականի մարտին։ Երգը դրական արձագանքներ է ստանում «Афиша» ամսագրի քննադատների կողմից։
iPhone սմարթֆոնի օգնությամբ նկարահանվում է նաև «Դու գիտես» երգի հոլովակը։ Տեսաձայնագրման ռեժիսոր է հանդիսանում Իգոր Բուրնիշևը, օպերատոր՝ Ալեքսանդր Լարինը, նրանք էլ ամբողջությամբ զբաղվում են մոնտաժով։ Հոլովակի նկարահանումները տևում են ավելի քան կես տարի։
2014 թվականի ապրիլի 23-ին Յոլկան թողարկում է «Ամեն ինչ կախված է մեզանից» («Всё зависит от нас») երգը և հոլովակը։ Երգը դառնում է «Նվեր խառնվածքով» («Подарок с характером») ֆիլմի սաունդթրեքը։ Մայիսի 26-ին մասնակցում է Մոսկվայում կայացած բարեգործական համերգին։ Մայիսի 30-ին մոսկովյան «Ray Just Arena (Arena Moscow)» ակումբում կայանում է Յոլկայի մեծ մենահամերգը, որում նա ներկայացնում է չորս նոր երգ, մեկը ուկրաիներենով՝ «Кохати», մյուսները ռուսերենով՝ «Ծովը ներսում» («Море внутри»), «Նկարի՛ր ինձ երկինք» («Нарисуй мне небо»), «Անցորդը» («Прохожий»)։ Մայիսի 31-ին «Կրոկուս Սիթի Հոլլ» համերգային սրահում կայանում է «RU.TV» հեռուստաալիքի չորրորդ երաժշտական մրցանակաբաշխությունը։ Յոլկան հաղթում է «Լավագույն երգչուհի» անվանակարգում և մասնակցում է համերգին։
2014 թվականի նոյեմբերի 7-ին կայանում է Յոլկայի մեծ համերգը նոր երգերի շնորհանդեսով։ Դեկտեմբերի 6-ին «Օլիմպիսկի» մարզահամալիրում կայանում է «Տարվա երգ» ամենամյա երաժշտական փառատոնը։ Նրանում Յոլկան արժանանում է դիպլոմի և արձանիկի՝ «Նկարի՛ր ինձ երկինք» երգի համար, իսկ լավագույն երգահան ճանաչվում է նրա «Պրովանս» հիթի պրոդյուսեր Կոնստանտին Մելաձեն։
2015 թվականի փետրվարի 17-ին Ռուսաստանում և ԱՊՀ երկրներում թողարկվում է երգչուհու հինգերորդ ստուդիական ալբոմը, «#Ամպեր» («#Небы») անվանումով։ Ալբոմը ներառում է 2012 թվականից սկսած բոլոր երգերը։
2015 թվականին Glamour ամսագիրը Յոլկային ճանաչեց տարվա երգչուհի ։
Արտիստիզմ և երաժշտական ոճ
Կարիերայի սկզբում երաժշտական թղթակիցները Յոլկային առանձնացնում էին առաջին հերթին նրա ոչսովորական վոկալային տվյալների համար։ Անդրեյ Նիկիտինը «Rap.ru»-ում գրում է, որ «երգյուհու մոտ ձայնը ոչկատակային նյարդից է։ Նա կարծես կատարյալ գործիք է, որով, ինչ էլ նվագես, լրիվ կատարյալ է» ։ Ռիտա Սկիտերը «InterMedia»-ում կարծում է, որ «Յոլկայի ձայնը պիտանի է հանդիսանում ամենախիզախ երաժշտական երազանքների իրագործման համար» ։ Բորիս Բարաբանովը գրում է երգչուհու կատարման «ինքնատիպ վոկալային յուրաձևության» մասին, իսկ Դենիս Ստուպնիկովը նշում է նրա կատարման հիշվող երանգավորումը և հզոր արտահայտչությունը ։ Վլադ Վալովը ասում էր. «Ես նայեցի Յոլկայի վրա և մինչ նա ինչ-որ բան էր երգում ստուդիայում, հասկացա, որ նա կարող է երգել այն ամենը, ինչ ցանկանա» ։
Յոլկան չէր հանդիսանում իր դեբյուտային ալբոմի երգերի հեղինակը և դա, ըստ Սկիտերի կարծիքի, կարող էր հիասթափեցնել երգչուհու առաջին երկրպագուներին ։ Ինքը երգչուհին այդ մասին ասում էր. «Ինձ շատերը նախատում են, որ ես ուղղակի կատարող եմ, ես ինքս չեմ գրում։ Ես կատարող չեմ։ Ես ոգեմիջնորդ եմ։ Դրանք տարբեր բաներ են։ Ես ուղղակի կարողանում եմ մարդկանց հասցնել անհրաժեշտ խոսքեր» ։ Յոլկային վերագրում են ռուսական ռիթմ-ն-բլյուզ ոճին։ Բարաբանովը գրում էր, որ ««Խաբեության քաղաք» առաջին երգը ինչ-որ ժամանակ ստիպում է խոսել Յոլկայի մասին որպես հանգուցյալ Միխեյի փառքի հետնորդի ։ Նիկիտինը արտահայտվում է նման ձևակերպման դեմ։ Ըստ նրա կարծիքի, մայրաքաղաքային հրատարակությունների հեղինակները Յոլկային պարգևում են «առաջին հայրենական r&b կատարող» կոչումով և նրան են կպցնում ««կիսաշրջազգեստով Միխեյի» անբնական արտահայտություն»», որը ստիպում է «մտածել այդ մարդկանց հեղինակավորության մասին» և «կասկածի տակ դնել նրանց բարոյականությունը» ։ Ինքը, երգչուհին, թերահավատորեն է վերաբերդում քննադատների նման արտահայտություններին և չնայած իր ոճը անվանում էր «ծանր կիթառային R&B», պարզաբանում էր, որ այդ ասում էր կատակով, երբ թղթակիցները հարցեր էին տալիս նրա երաժշտության ոճականության մասին։
Քննադատները նրա երգերում նշում են ռիթմ-ն-բլյուզի, ռոքի, ռեգիի, շանսոնի և էստրադայի ազդեցությունը ։ Բորիս Բարաբանովը նշում է, որ Յոլկայի դեբյուտային ալբոմում առավել հաջողակ երգեր են դառնում նրանք, որոնցում «ժամանակակից վոկալի մասին նրա պատկերացումները հատվում են խորհրդային էստրադայի ավանդույթների հետ, կոնկրետ «Հունիսի 31» («31 июня»), «Աղջիկը Պեժոյում» («Девочка в Пежо») և «Լավ տրամադրություն» («Хорошее настроение»)։ Այդ երգերը ոչ այնքան Յոլկայի հաջողությունն են, որքան պատմություն այն մասին, թե ինչպես կարող էին հնչել Իրինա Օտիևան և Լարիսա Դոլինան, եթե խիզախեին անդրադառնալ երիտասարդական հանդիսատեսին» ։ Այնուամենայնիվ, լրագրողների մեծամասնությունը երգչուհուն անվանում էին «փոփ երաժշտության հույս»  ։
Երկար ժամանակ Յոլկան մնում էր որմնախորշային արտիստուհի, իր ոչ մեծ քանակի հանդիսականներով ։ Իր հետագա ալբոմներում նա շարունակում է մեծ քաղաքում ուրբանիստական կյանքի թեման։ Ելենա Կուզմինան, «Jamsession.ru»-ից, գրում է. «Յոլկան urban-երգչուհի է, նրա բոլոր երգերը քաղաքի և նրա բնակիչների մասին են» ։ Երրորդ ալբոմում միևնույն թեմատիկայի օգտագործումը և երաժշտական ոճի անփոփոխությունը հանգեցնում են նրան, որ հասարակությունը և քննադատները սկսում են կորցնել հետաքրքրությունը երգչուհու նկատմամբ ։ Յոլկան ասում էր, որ ինքը ևս դժգոհ է ստեղծված իրավիճակից և պատրաստ է իրագործելու իր պատվախնդրությունները։ «Կոմսոմոլսկայա պրավդա»-ին տված հարցազրույցում նա ասում է, որ Մոսկվայում անց է կացրել ինը տարի և այդ ամբողջ ժամանակ ձեռքերը ծալած չի նստել. «Ես երգում էի երգեր։ Երկար։ Ուղղակի ես եղել եմ բավականին որմնախորշային երգչուհի։ Դա, իրոք, այդպես է։ Եվ մինչ որոշ ժամանակ դա ինձ գոհացնում էր։ Այդ պատճառով վիրավորվել դրանից իմաստ չունի։ Ես ունեի իմ փոքրիկ, սակայն շատ հավատարիմ հանդիսատես» ։ Դա կանխորոշում է երգչուհու կյանքի հետագա փոփոխությունները ։
Չորրորդ ալբոմը հանդիսանում է ավելի հասուն աշխատանք, որում նույնպես պահպանվում է ռիթմ-ն-բլյուզի ազդեցությունը, սակայն ավելանում է սոուլի, ռեգիի և փոփ-երաժշտության չափաբաժինը ։ Օլեգ Լուզինը «Weburg.net»-ից գրում է. «Չորրորդ ստուդիական ալբոմ «Աղջիկը Պեժոյում»-ի ժամանակ հրաժարվում է պրոդյուսեր Վլադ Վալովի ծառայություններից, ոչ անհայտ «Bad Balance»-ի ֆրոնտմենից և ամբողջովին դառնում է անկախ։ Դա իր ետևից առաջ է բերում արմատական բեկում երգչուհու ստեղծագործություններում, R’n’B-ից և ալտերնատիվ ռոքից Յոլկան անցում է կատարում փոփ ոճ, որն իրեն արդարացնում է հարյուր տոկոսով» ։ «Կոսոմոլսկայա պրավդայում» նշում են, որ վերջին երկու տարիների ընթացքում քննադատները և ունկնդիրները «Յոլկային բարձրացրին մինչ երկինք» և առավել հաճախ սկսեցին նրան անվանել «գրեթե առաջին արժանի կատարողուհու, հայտնված Զեմֆիրայից հետո, ինչպես նաև, ռուսական էստրադայի գլխավոր հույս», «…այս Ամանորի շեմին նրան բառացիորեն կտոր-կտոր էին անում։ Եվ այդ ամենը շնորհիվ Պրովանսի մասին արտասովոր երգի, որը բառացիորեն երգչուհուն մղում է մեծ բեմ իր «ակումբային» որմնասենյակից, որտեղ նա մոտ հինգ տարի երգում էր երգեր, նման «Գեղեցիկ պատանի» և «Աղջիկը փոքրիկ Պեժոյում»», - գրում էր Ելենա Լապտևան, նշելով, որ «Կետերը դրված են» ալբոմը նրան հաստատում է «գերնոր» կարգավիճակում ։ Անդրել Վասյանինը «Ռոսիյսկայա գազետա»-ում նշում է, երգչուհու վերջին ալբոմը շատերը համարում են առավել մեյստրիմային՝ նախկինի հետ համեմատած, սակայն առավել հիթային և որակյալ ձայնի առումով։ Նկարագրելով բեմում Յոլկայի պահվածքը, նա հակասություններ էր գտնում երաժշտական նյութի («հնչեղ, լիակատար, համերգի բոլոր մասնակիցներից պահանջող իրական վարպետություն, մոտիկ սոուլին և փոփ-ռոքին») և նրա «թեթևաքաշ, բացարձակ էստրադային» պահվածքի միջև բեմի վրա։ «Կոնկրետ երգչուհու համար այդտեղ ոչ մի հակասություն չկա - Յոլկան իր մասին խոսում է այն առումով, որ նա ռոք չէ, ալտերնատիվ չէ, այլ փոփ-կատարող է, չնայած «ոչսովորական և անակնկալներով»», - այս եզրակացության է գալիս լրագրողը ։
Մոսկովյան «Օլիմպիյսկի» մարզահամալիրում կայացած երգչուհու համերգի տեսությունում Գուրու Կենը գրում է, որ «այժմ հենց նա (Յոլկան) է տրենդ տալիս ամբողջ հայրենական փոփ-երաժշտությունում։ Այդ ի՞նչ տրենդներ են։ Առավելագույնս կենդանի ձայն համերգում (բայց ոչ ամբողջովին), գերազանց վոկալ, երգով ապրելու ունակություն, եվրո-փոփի և ռիթմ-ն-բլյուզի բոլոր հնարավոր փոխդասավորության խառնուրդ»։ Լրագրողը, նշելով համերգներում անշլագը, կարծում է, որ մասսայական ունկնդիրը թույլ կտա Յոլկային կատարելու ավելի փորձառական երաժշտություն («մտավորական ռիթմ-ն-բլյուզ ռեգիի հետ») միայն մինչ այն ժամանակ, քանի դեռ նրա մոտ դուրս կգան այնպիսի հիթեր, ինչպես «Պրովանս»-ը և «Քո կողքին» ։ Միխայիլ Մարգոլիսը «Իզվեստիա»-ում գրում է, որ «Պրովանս»-ը երգչուհուն բերում է լայն ճանաչում. «Ռոմանտիկ գեղեցկուհու Բորիսպոլից դեպի Ֆրանսիա անխնդիր թռիչքի մասին ոճային էտյուդը 2011 թվականին Յոլկային բարձրացրեց հանրաճանաչության գագաթնակետ, որտեղից նա իջնել դեռևս չի պատրաստվում», - և Ռուսաստանում նրա հանրաճանաչությունը համեմատում է ամբողջ աշխարհում Ադելի հաջողության հետ ։
Քննադատության անդրադարձը
Դեբյուտային ալբոմի թողարկումից հետո երգչուհին երաժշտական քննադատների կողմից արժանանում է մի քանի դրական անդրադարձների։ Դենիս Ստուպնիկովը «KM.ru»-ում գրում է, որ Յոլկան «հնչում էր այնպես, ինչպես քիչ մարդ է հնչում ռուսական էստրադայում՝ անսովոր ձայն և նրա վարպետական տիրապետում, հիշվող առոգանություն, հզոր արտահայտչություն» ։ Ռիտա Սկիտերը «InterMedia»-ում նշում է, որ Յոլկան մեկն է այն ոչ մեծաքանակ երգչուհիներից, ով իրականում երգում է, իսկ ալբոմը ունի ֆիրմային հնչողություն և նյութի մատուցման անսովորություն ։ Բորիս Բարաբանովը «Կոմերսանտ» թերթում գրում է, որ ««Խաբեության քաղաք» առաջին երգն ինչ-որ ժամանակ ստիպեց խոսել Յոլկայի մասին որպես «Ջումանջի» նախագծից հանգուցյալ Միխեյի փառքի ժառանգորդի, սակայն դեբյուտային ալբոմը նրան առաջ է քաշում «ռուսական հանրաճանաչ երաժշտության գլխավոր հույս» անվանակարգ ։ Անդրեյ Նիկիտինը «Rap.ru»-ում ալբոմին տալիս է զուսպ գնահատական՝ գրելով. «Խորհրդածելով երաժշտության, ձայնավորման և տեքստերի մասին՝ հարկադրված ես զուսպ լինել գնահատականներում՝ «վատ չէ», «ուժեղ է», «տեղ-տեղ ոչ առանց նրբագեղության», սակայն միայն տեղ-տեղ։ Այդ բաղադրիչները ամբողջությամբ հատուկ ցնծություն չեն առաջացնում, չնայած հարցեր նույնպես չեն առաջացնում ։ Երկրորդ ալբոմը՝ «Ստվերներ», դրական արձագանքներ է ստանում Սերգեյ Գորցևից «Tektonika»-ում, ով համարում էր, որ «եթե առաջին ալբոմ «Խաբեության քաղաք»-ը ստիպեց խոսել Յոլկայի մասին որպես տաղանդավոր և խոստումնալից երգչուհու, ապա «Ստվերներ»-ը նրան անմիջապես մղում են հայրենական կատարողների առաջին շարքերը։ Ալբոմը շատ լավն է» ։ Գուրու Կենը, ընդհակառակը, ալբոմը անվանում է ձախողված և չափազանց «փոփային» ։
Երգչուհու երրորդ ալբոմի գրախոսականում Ալեքսեյ Մաժաևը գրում է, որ «վոկալային ոճի և երաժշտական նյութի միօրինակությունը սրտնեղություն են առաջացնում», բայց և այնպես «երգչուհի Յոլկայի վրա, նրա երրորդ ալբոմից հետո, խաչ քաշել դեռևս վաղ է։ Պարզ է, որ երգչուհու մոտ ներուժը հզոր է, մնում է միայն գտնել այն իրականացնելու ակունքը» ։ Միխայիլ Բաևը «Billboard» ամսագրում նշում է, որ «քանի որ «Այդ հիասքանչ աշխարհը» արդեն նախագծի երրորդ ալբոմն է, որը շահագործում է նույն գաղափարները, այն, ըստ նշանակության, այնպիսի հետաքրքրություն չի առաջացնում, ինչպես նախկին աշխատանքները» ։
Երգչուհու չորրորդ՝ «Կետերը դրված են», ալբոմը արժանանում է դրական արձագանքների։ Բորիս Բարաբանովը «Կոմերսանտ» թերթից գրում է, որ գլխավոր զգացողությունը, որը թողնում է ալբոմը, այն է, որ «Յոլկան լիովին բացահայտվում է որպես վոկալիստ՝ այն անելով երիտասարդ և թարմ երգչական նյութում» և ավելացնում է. «Այդ սկավառակը հաստատ կլսեն» ։ Օլեգ Լուզինը «Weburg.net» կայքում գրում է, որ նոր երգերից երևում է, որ Յոլկան փորձարկում է և պատրաստ է բացելու նոր հորիզոններ ։ Ալեքսեյ Մաժաևը ալբոմին տալիս է բարձրագույն միավոր, ընդ որում նշելով, որ դա «երկրորդ թե երրորդ անգամ է» եղել խորագրի պատմության ընթացքում։ Լրագրողը ալբոմը անվանում է ոչ միայն անցում «մեկ ենթամշակույթից դեպի մյուս, առավել զանգվածային», այլև հավակնություն «համամիութենական գերիշխության» համար։ Յոլկային անվանելով «գլխավոր երգչուհի»՝ հեղինակը նշում է, որ նրան «չեն շփոթեցնում նույնիսկ հիմար խոչընդոտները, որոնք դեռևս կանգնած են կարծես թե ռոքի և կարծես թե փոփի միջև… Ընդհանրապես, Յոլկան նոր ալբոմում համակցված է ամենատարբեր ոճերում, ընդ որում ամեն տեղ բացարձակ ճանաչելի» ։ Դմիտրի Պրոչուխանը «NewsMusic.ru»-ից նույնպես ալբոմին տալիս է բարձր գնահատական։ Ըստ նրա կարծիքի՝ նոր ալբոմում «ձեռք է բերվել փաստացի կատարյալ համադրություն որակյալ երաժշտության, գրագետ ձայնավորման և ունկնդիրների լայն շրջանակի համար հասանելի երաժշտության միջև»։ Հեղինակը ավելացնում է. «Յոլկային իրավացիորեն կարելի է համարել հայրենական փոփ-երաժշտության առաջին լեդիի թափուր գահի հավակնորդուհի» ։ Կոնստանտին Բականովը «Սոբեսեդնիկ»-ում նույնպես դրականորեն է արտահայտվում ալբոմի մասին, նշելով, որ նրանում Յոլկան ջնջում է բոլոր սահմանները «փոփի» և «ոչփոփի» միջև։ Լրագրողը համարում է, որ ձայնասկավառակը արվել է «հարմարամարսելի» ձևաչափում, որպեսզի լինի լսելի միջին վիճակագրական ունկնդրին ։
Ալեքսանդր Գորբաչյովը «Афиша»-ում ալբոմին տալիս է դրական գնահատական։ Հեղինակը ալբոմն անվանում է ընդհանուր առմամբ կապակցված ստեղծագործություն և նշում է, որ ««Կետերը դրված են» ալբոմից, իհարկե, ոչ մի համընդհանուր-պատմական եզրակացություն չի հետևում, սակայն, որքան էլ այդ տարօրինակ չէ, հայրենական փոփ-երաժշտությունում, ճիշտ որ, սկսում են կատարվել դրական տեղաշարժեր» ։ Բացասական գրախոսական ձայնասկավառակը ստանում է ուկրաինական «Вголос» հրատարակչությունից։ Ալեքսանդր Կովալչուկը գրում է, որ Յոլկան «լիովին լուծվել է իր պրոդյուսերների մետաֆիզիկական նախընտրությունների լույսում, սակայն դեռ չի նշանակում, որ դա Աստծո հետ հանդիպում է» ։ Բացասական գնահատական ալբոմին տալիս են նաև Նիկոլայ Սմիռնովը «Ва-Банк» հրատարակությունում, Նիկոլայ Ֆանդեևը «Shoowbiz.ru»-ից , Իլյա Լեգոստաևը «Մոսկովսկի Կոմսոմոլեց»-ում , Անտոն Սկուլտանը «Maptype.com»-ում , Ալեքսանդր Վ. Վոլկովը՝ «Իզվեստիա» թերթի մեկնաբանը և Ջոյ Թարթագլիան՝ «Music.com.ua» կայքում ։
Հանրային իմիջ
Երբ Յոլկան առաջին անգամ հայտնվում է բեմում, նա ինքն է նկարագրում է իր իմիջը որպես «խուլիգանական» ։ Եկատերինա Տարանովը «KM.RU»-ից նրան նկարագրում է որպես դեռահասական և նշում է, որ երգչուհին հասարակության առաջ հայտնվում էր «կարճ, գրգրռիչ սանրվածքով, ջինսով, սպորտային կոշիկներով և ձեռքում փափուկ խաղալիք» ։ Կատյա Պերեցը «Plitkar.com.ua»-ից գրում է, որ երգչուհին սկզբնապես բեմում գրավում է «այսպես ասած ռուսալեզու Փինկ-ի որմնախորշը» ։ Նշվում էր, որ նրա իմիջի անսովորությունը իր դերն է խաղում նրա հանրաճանաչության հարցում. «…աղջիկն իրոք շատ արտասովոր տեսք ուներ՝ ճաղատ գլուխ, ծանր դիմահարդարում, փիրսինգի կույտ, հագուստներ, որոնք դժվար է անվանել կանացի… Այդ ամենը մասն էր նրա իմիջի և այնուամենայնիվ իր դերն է կատարում՝ նրան նկատում են, սիրում, Յոլկայի երգերը սկսում են հիթ-շքերթներում առաջին տեղեր զբաղեցնել» ։ Յոլկան հակված էր փորձարարությունների իր արտաքին տեսքի նկատմամաբ դեռևս Ուժգորոդում ապրելու ժամանակ։ Նա մազերը ներկում էր վառ-կարմիր գույնի և ասում, որ նրա հայրենի քաղաքի համար դա շատ խիզախ արարք էր. «Դուք չեք պատկերացնի, թե ինչ է նշանակում քայլել Ուժգորոդում վառ-կարմիր մազերով» և պատմում էր, որ հագուստի ընտրության հարցին վերաբերվում է ավելի հասարակ. «Իսկ ինչ վերաբերվում է հագուստին, ապա ես ունակ չեմ ինչ-որ բան մտածելու։ Ինչ ձեռքի տակ ընկնում է, ապա այն էլ հագնում եմ։ Առավել հաճախ ամեն ինչ կատարվում է ներըմբռնողական կերպով՝ ուզում եմ այն և վերջ» ։ Ծնողները հանգիստ են վերաբերվում արտաքին տեսքի նկատմամբ Յոլկայի փորձարարություններին. «Հայրիկն ու մայրիկը դեմ չէին իմ առաջին դաջվածքին և բացարձակ նորմալ են արձագանքում այն բանին, որ 15 տարեկանում ես լրիվ ճաղատ սանրվածք եմ անում» ։ «Մոսկովսկի Կոմսոմոլեց»-ին տված հարցազրույցում նա բացատրում է, որ օգտվում է ոճաբանների ծառայություններից միայն հոլովակների նկարահանումների ժամանակ, որպեսզի հնարավորություն լինի մասնագիտականորեն իրականացնել իր գաղափարները, իսկ սովորական կյանքում «չկա մարդ, ում ես ասեի. «Ապա այստեղ ինձ համար իմիջ մտածիր» - այդպիսի բան չկա։ Ես տանը հարդարվում եմ ինքս» ։
Երգչուհին ասում էր, որ բեմում նա «խտածոն է նրա», ով նա է իրական կյանքում. «Այսինքն, եթե կյանքում ես կարող եմ ինչ-որ զգացմունք ձգձգել երկու շաբաթի չափ, ապա բեմում այն ինձնից դուրս է ժայթքում երեք վայրկյանի ընթացքում» ։ Յոլկան հարցազրույցում չի պատմում իր անձնական կյանքի մասին և նա իր դիրքորոշումը այդ հարցում բացատրում է այսպես. «Ի՞նչու եմ ես այդքան սնահավատ և պաշտպանում եմ այն բոլորը, ինչ վերաբերվում է անձնական կյանքին։ Որովհետև բոլորը սկսում են հիվանդաբար հետաքրքրվել մանրամասնություններով, հոտոտել։ Դա վախենալու չափ խանգարում է և կործանում» ։ Երգչուհին նաև ասում է, որ արտիստները պետք է սոցիալապես պատասխանատու լինեն և այդ պատճառով հրաժարվում է ծխելուց.
2010 թվականին, երաժշտական ոճում փոփոխություններով պայմանավորված, սկսվում է փոխվել նաև նրա իմիջը։ Նա այն բացատրում է բնական պատճառներով՝ հասունացմամբ, արժեքների վերագնահատմամբ ։ «Ես ամեն ինչ փոխում եմ։ Շատ շատերը ինձ վերագրում են իմ իմիջի ոչկամայական փոփոխություն։ Ես շատ հաճախ լսում եմ այդ խոսակցությունները. «Այ նախկինում դուք եղել եք «խուլիգան», իսկ այժմ…»: Ոչ մեկն ինձ ոչինչ անել չի ստիպել։ Դա ուղղակի հասունացման պահ է։ Ես կարող եմ նաև այսպես, իսկ սպորտային կոշիկները ոչ մի տեղ չեն անհետացել», - պատմում էր երգչուհին ։ Առաջին անգամ փոփոխությունները ի հայտ եկան, երբ երգչուհին որպես մրցավար հանդես էր գալիս ուկրաինական «Իքս-Ֆակտոր»-ում. «Յոլկան դարձել է ոճային, գլամուր տիկին, ճիշտ դիմահարդարմամբ և սանրվածքով, որը շահավետորեն ընդգծում է երգչուհու դեմքի գեղեցիկ դիմագծերը։ Այժմ նրա հանդերձանքը՝ ոճի նմուշ է, կերպարները մտածված են մինչ մանրուքները, նա դարձել է ավելի փափուկ և լուսավոր, այդ նշում են նաև երգչուհու երկրպագուները» ։
Համերգային խումբ
Յոլկան շրջագայում է երաժիշտների մշտական կազմով, որի անդամները նաև մասնակցություն են ունենում նրա երգերի հնչյունավորումներում ։ Մեծ մենահամերգներին երգչուհին ելույթ է ունենում երաժիշտների ընդլայնված կազմով. կիթառահար, բաս-կիթառահար, ստեղնաշարային, հարվածային, դիջեյ և փողային ։ Նաև երգչուհու ելույթներում ներգրավված է «Loonyband» պարային համույթը, որի կրեատիվ թիմը՝ Կատյա Ռեշետնիկովայի գլխավորությամբ, զբաղվում է բեմի ձևավորմամբ, տեսաշարքով և Յոլկայի համերգների պարային համարների բեմադրությամբ ։ Երգչուհու մշտական համերգային կազմը նախկինում կազմված էր Վլադիմիր Վանցովից (կիթառ), Կատյա Սեմյոնովայից (բաս) և DJ Lenar-ից ։ Տվյալ պահին այն կազմված է.
Աղբյուրներ
Կատեգորիա:Ռուս երգչուհիներ Կատեգորիա:Հիփ հոփ Կատեգորիա:1982 ծնունդներ Կատեգորիա:Հուլիսի 20 ծնունդներ Կատեգորիա:Ուկրաինացի երգչուհիներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:21-րդ դարի երգչուհիներ Կատեգորիա:Բեմական կեղծանուններ Կատեգորիա:Երաժշտական պրոդյուսերներ
Վայնոնա Օուք
Յոհաննա Էքմարկ (Johanna Ekmark, ), առավել հայտնի է Վայնոնա Օուք (Winona Oak) անվամբ, շվեդ երգչուհի և երգահան։ Նա հայտնի է դարձել What So Not-ի և The Chainsmokers-ի հետ համագործակցության արդյունքում թողարկած «Beautiful» և «Hope» երգերով։
Վաղ կյանք
Ծնվել է 1994 թվականի հոկտեմբերի 8-ին Սոլերոն կղզում ։ 2013 թվականին ավարտել է Moragymnasiet-ը, որից հետո տեղափոխվել է Ստոկհոլմ ։
Կարիերա
2018 թվականի փետրվարին Օուքը համագործակցել է What So Not-ի հետ և թողարկել է «Beautiful» սինգլը, որը, 2019 թվականի հուլիսին, հաղթել է «Լավագույն անկախ պարային/էլեկտրոնային/ակումբային սինգլ» անվանակարգում AIR Independent Music Awards մրցանակաբաշխության ժամանակ ։
2018 թվականի հոկտեմբերին Օուքը պայմանագիր է կնքել Neon Gold և Atlantic լեյբլների հետ ։
Օուքտ հայտնվել է The Chainsmokers դուոյի երկրորդ` «Sick Boy» ստուդիական ալբոմի «Hope» երգում։ Երգի երաժշտական տեսահոլովակում Օուքը հայտնվել է «շագանակագույն վերարկուով և կարմիր ֆլանելային վերնաշապիկով» ։
2018 թվականի դեկտեմբերի 10-ին Օուքը թողարկել է Haim խմբի «Don't Save Me» երգի քավեր տարբերակի երաժշտական տեսահոլովակը ։
2020 թվականի հունվարի 10-ին Օուքը թողարկել է իր առաջին` «Closure» անվամբ մինի ալբոմը ։
Ծանոթագրություններ
Կատեգորիա:Շվեդ երաժիշտներ Կատեգորիա:Շվեդ երգչուհիներ Կատեգորիա:Շվեդ երգահաններ Կատեգորիա:21-րդ դարի երգիչներ և երգչուհիներ Կատեգորիա:Բեմական կեղծանուններ
Սելիվանովսկի շրջան
Սելիվանովսկի շրջան (Селивановский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Կրասնայա Գորբատկա ։
Աշխարհագրություն
Շրջանի տարածքի մակերեսը կազմում է 1388 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18610 մարդ։ Բնակչության խտությունը կազմում էր 13,41 մարդ/կմ²։
Աչադարա
Աչադարա (նախկինում` Միլարա, վրաց.` აჩადარა), գյուղ Աբխազիայի Սուխումի շրջանում, Սուխումից 3 կմ արևմուտք։ Երկաթուղային կայարան է։ Գտնվում է Գումիստա գետի ափին, ծովի մակարդակից 1280 մ բարձրության վրա։
Բնակչությունը
1959 թվականի տվյալներով, գյուղն ուներ 1005 բնակիչ, հիմնականում հայեր և վրացիներ ։ 1970 թվականի հաշվառումների համաձայն, գյուղն ուներ 1815 բնակիչ` կրկին հայեր և վրացիներ, իսկ 1989 թվականին, գյուղում ապրում էր 2457 մարդ, հիմնականում կրկին հայեր և վրացիներ։
Միավորված էր Գումիստայի գյուղական խորհրդի հետ։ Բնակիչներն զբաղվում են ծխախոտի, եգիպտացորենի, ցիտրուսային կուլտուրաների մշակությամբ և պտղաբուծությամբ։ Գյուղն ուներ հայկական ութամյա դպրոց։
Աչադարան հիմնադրել են Օրդուից եկած հայերը` 1900 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Աբիրյան
Աբիրյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Աբկարյան
Աբկարյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Ազգանունների եբրայնականացում
Ազգանունների եբրայնականացում (, Իվրութ, թարգ.՝ «Եբրայնականացում»), եբրայական ազգանվան ընդունման ակտ։ Սփյուռքից իսրայել ներգաղթած բազմաթիվ հրեաների համար եբրայական ազգանվան ընդունումը երկար ժամանակ սփյուռքում անցկացրած իրենց անցյալի մաքրման և պաղեստինյան հրեաների (Օսմանյան Պաղեստինում և Անդրմանդատյան Պաղեստինում բնակվող հրեաների), ապա՝ իսրայելյան հրեանի (անկախ Իսրայելի պետության ազգությամբ հրեա քաղաքացիները) նոր ձևավորվող ինքնության մեջ ձուլման միջոց էր։
Այս երևույթը հատկապես տարածված էր աշքենազի հրեաների մոտ, քանի որ այդ աշքենազների բազմաթիվ ընտանիքներ իրենց ազգանունները ստացել են պարտադիր կարգով՝ Սրբազան Հռոմեական կայսրության հաբսբուրգ Հովսեփ Բ կայսրի 1787 թվականի նոյեմբերի 12-ին լույս տեսած հրամանի հիման վրա ։ Այդ իրողություն բացի, Իբերյան թերակղզու սեֆարդ հրեաները հաճախ ունեին Իսպանիայից իրենց արտաքսումից առաջ իրեն ժառանգական ազգանունները (օրինակ՝ Կորդոբերո, Աբրաբանել, Շալթիել, դե Լեոն, Ալկալայ, Տոլեդանո)։ Մինչև եբրայնականացման գործընթացը անմիջապես եբրայական ազգանունները շատ սակավաթիվ էին, ինչպես, օրինակ՝ Քոհեն (թարգ՝՝ Քահանա), Մոս (թարգ՝ Մովսես) և Լևի (թարգ՝. Լեվիթ)։ Բացի այդ, -բերգ, -շտայն կամ -ման վերջավորություններով ավարտվող ազգանունները հաճախ համարվում են հրեական, սակայն դրանք ունեն գերմանական, իսկ -սկի և -վիչ վերջածանցները ունեն սլավոնական ծագում։ Նմանապես, կան հրեական որոշ ազգանունները, ինչպես՝ Կաց, Բոգորազ, Օլ և Պակ, որոնք փաստացի ակրոնիմներ են, չնայած այն բանի, որ հնչում են և հաճախ ընկալվում են որպես օտար ծագում ունեցող (տվյալ դեպքում՝ գերմանական, ռուսական, լեհական և կորեական համապատասխանաբար)։
Ազգանունների եբրայականացումը ունիկալ երևույթ է եբրայերենի մեջ։ Այդ գործընթացը սկսել է արդեն Առաջին և Երկրորդ ալիաների ժամանակ, շարունակվելով նաև Իսրայելի պետության ստեղծումից ի վեր։ Իշուվի ժամանակ ազգանունների եբրայականացման լայն տարածություն ստացած տենդենցը շարունակվել նաև Իսրայելի պետության ստեղծումից հետո, հիմնվելով այն պնդմանը, որ հրեական անունը տալիս է նոր պետությանը պատկանելիության զգացմունքը։ Կար նաև կորուսյալ և մեռյալ անցյալից, նախորդ դարերի ընթացքում օտարածին ազգանուններից հարկադիր ընդունման (օրինակ՝ գերմանական) ազատման ցանկությունը ։
Այդ գործընթացը չի ավարտվել նաև այսօր՝ ազգանունը փոխելու դիմում ներկայացնող բազմաթիվ իսրայելցիների մոտ շատերը անում են դա եբրայական անուններ ստանալու պատճառով ։
Ծանոթագրություններ
Եբրայնականացում Եբրայնականացում Կատեգորիա:Լեզվի վերակենդանացում Կատեգորիա:Եբրայերեն  Կատեգորիա:Մշակութային ձուլում
Աբլաբուդյան
Աբլաբուդյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Ժուտայի
Ժուտայի  (Jutaí), համայնք Բրազիլիայում՝ Ամազոնաս նահանգի կազմում։ Գտնվում է հարավ-ամտյան նահանգի Ամազոնաս մարզում։ Մտնում է Ալտու Սոլիմոյնս գավառի կազմի մեջ։ Բնակչությունը կազմում է 17 376 մարդ՝ 2006 թվականի տվյալներով։ Գրավում է 69 552 կմ2 տարածք։
Տես նաև
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Սանտա Մարիա լա Մայոր
Սանտա Մարիա լա Մայոր (Santa María la Mayor), գուրարանի հնդկացիական ցեղերի հողերում ստեղծված ճիզվիտական միաբանություն ։ Գտնվում է ժամանակակից Արգենտինայի Հանրապետության Միսյոնես երկրամասի տարածքում։
Սա 17-րդ դարում կաթոլիկ կոնկիստադորների կողմից հնդկացիական ցեղերի բնակավայրերում հիմնած հակալյութերական ճիզվիտական միաբանություններից մեկն է, որն առավել հայտնի է որպես Սանտա Մարիա լա Մայորի Հիսուսի միաբանություն։ Այն հիմնադրվել է 1626 թվականին։
Իսպանական կայսրության հպատակ տարածքներում Հռոմի պապի իշխանության կորուստից հետո Սանտա Անայի միաբանությունը լքվել է։ Միաբանության ավերակները ՅՈւՆԵՍԿՕ-ի 1983 թվականի նստաշրջանում ներառվել է Արգենտինայում Համաշխարհային ժառանգության օբյեկտների ցանկում։
Ծանոթագրություններ
Կատեգորիա:Համաշխարհային ժառանգություն Արգենտինայում Կատեգորիա:Ճիզվիտական միաբանություններ
Աբյան (ազգանուն)
Աբյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Աբոզյան
Աբոզյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Սոբինսկի շրջան
Սոբինսկի շրջան (Собинский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Սոբինկա ։
Աշխարհագրություն
Շրջանի տարածքի մակերեսը կազմում է 1523,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 58801 մարդ։ Բնակչության խտությունը կազմում էր 38,59 մարդ/կմ²։
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Իպիշունա
Իպիշունա  (Ipixuna), համայնք Բրազիլիայում՝ Ամազոնաս նահանգի կազմում։ Գտնվում է Հարավ-արևմտյան նահանգի Ամազոնաս մարզում։ Մտնում է Ժուրուա գավառի կազմի մեջ։ Բնակչությունը կազմում է 16 332 մարդ՝ 2006 թվականի տվյալներով։ Գրավում է 13 631 կմ2 տարածք։ Քաղաքի տոնը նշվում է դեկրոմբերի 19-ին։
Պատմություն
Քաղաքը հիմնադրվել է 1955 թվականին։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Աբոշյան
Աբոշյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Նապոլեոնի մարշ (Յոհան Շտրաուս)
Նապոլեոնի մարշ op. 156, հեղինակ՝ ավստրիացի կոմպոզիտոր Յոհան Շտրաուս (որդին)։ Գրվել է 1854 թվականին, նվիրվել է Ֆրանսիայի կայսր Նապոլեոն III-ին։
Վիեննացիների քաղաքական պառակտության պատճառը
1850-ականների սկզբին ավստրիացի ժողովուրդը, և հատկապես Վիեննա յի բնակչությունը պառակտված էր քաղաքական տարբեր հայացքներ ունեցող երկու մասի։ Մի մասը պնդում էր, որ պետք է դաշնակցել Ռուսաստանի հետ, մյուսները, որ ավելի մեծ թիվ էին կազմում, ճիշտ էին համարում Պրուսիայի, Ֆրանսիայի և Անգլիայի հետ դաշնակցելը։ Ռուսաստան, որ մտահոգված էր Բալկաններում ու Բոսֆորում իր գերիշխանությունը հաստատելու և ամրապնդելու խնդրով, 1853 թվականի հուլիսին բանակ էր ուղարկել Մոլդովան օկուպացնելու համար։ Այդ տարածքներին իշխում էր Թուրքիան, որը պատերազմ հայտարարեց ցարին։ Ռուսաստանը փորձում է համոզել Հաբսբուրգների միապետությանը՝ սատարել իր քաղաքական ծրագրերին, և Նիկոլայ I ցարը մեկնում է Օլմուտց՝ Ավստրիայի երիտասարդ կայսր Ֆրանց Յոզեֆ I-ին առաջարկելով՝ միջամտել պատերազմին և դաշնակցել Ռուսաստանին: Սակայն ծեր ու ազդեցիկ իշխան Մատերնիխի թելադրանքով Ավստրիան մերժում է ցարի առաջարկը և 1854 թվականի ապրիլի 9-ին դաշինք կնքում Պրուսիայի, Անգլիայի և Ֆրանսիայի հետ։ Իսկ այս երկրները, ինչպես և հետագայում ռուս-թուրքական պատերազմների ժամանակ, աջակցում էին Թուրքիային՝ տարածաշրջանում նվազեցնելու համար Ռուսաստանի ազդեցության գոտին։ Ռուսաստանն ավելի քան մեկ դար Ավստրիայի դաշնակիցն էր, 1849 թվականին ցարական բանակն օգնել էր ավստրիացիներին՝ ճնշելու համար Բուդապեշտի ապստամբությունը։ Եվ այժմ Ավստրիայի այս քայլը ռուսները որակում են որպես դավաճանություն և ապերախտություն։
«Նապոլեոնի մարշի» ստեղծման շարժառիթը
Այսպիսով, ավստրիացի դիվանագտեները որոշում են դաշնակցել Պրուսիայի, Անգլիայի ու Ֆրանսիայի հետ, ինչին կողմ էր նաև Վիեննայի բնակչության մեծ մասը, այդ թվում՝ 28-ամյա Շտրաուսը։ Նա քաղաքական նուրբ որոշում կայացրեց. խորին ակնածանք տածելով Ֆրանսիայի կայսր Նապոլեոն III-ի (1808-1873) հանդեպ, մի քայլերգ նվիրեց վերջինիս։ (Նապոլեոն III-րդը Նապոլեոն I-ի եղբոր՝ Լուիի որդին էր և գահակալել է 1852-1870 թվականներին)։ Եվ ահա, Վիեննայի բնակչության այն հատվածը, որը կողմ էր այս երեք պետությունների և հատկապես մեծ ազդեցություն ունեցող Նապոլեոն III կայսեր հետ դաշնակցելուն, 1854 թվականի հոկտեմբերի 12-ին Վիեննայի արվարձանում կազմակերպում է փառատոն՝ նվիրված Նապոլեոնին։ Morgen-Post օրաթերթը (12-10-1854) հայտարարում է, որ այդ առթիվ Վիեննայի նվագախումբը Յոհան Շտրաուսի ղեկավարմամբ կատարելու է հատուկ այդ առիթով վերջինիս հեղինակած «Նապոլեոնի մարշ» ստեղծագործությունը։ Տոնակատարությանը մասնակցել են մեծ թվով պաշտոնյաներ, Վիեննայի հասարակության վերնախավը, ովքեր այնքան ջերմորեն են ընդունել Շտրաուսի ստեղծագործությունը, որ պահանջել են ևս երեք անգամ կատարել այն։ Ստեղծագործությունն ուրախությամբ է ընդունել նաև Նապոլեոն III-ը, ում նվիրված էր այն։ Կայսրն այդ առթիվ երիտասարդ կոմպոզիտորին պարգևատրել է թանկարժեք նվերով։
Աբրազյան
Աբրազյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Պանրի շուկաներ (Նիդերլանդներ)
Հետևյալ ցուցակում տրված են տեղեկություններ XXI դարի սկզբին գործող հոլանդական պանրի շուկաներից հինգի մասին։
Վուրդեն (Woerden) քաղաքում գտնվող շուկան լիարժեք առևտրային ժամանակակից պանրի շուկա է։ Մյուս չորսը՝ Ալկմարում, Գաուդայում, Էդամում և Հորնում, համարվում են Միջնադարի պանրի շուկաների պատմական կրկնօրինակները։
Ալկմար
Ալկմարի պանրի շուկան աշխատում է ամեն ուրբաթ՝ 10:00-ից մինչև 12:30՝ ապրիլի առաջին ուրբաթ օրվանից մինչև սեպտեմբերի առաջին ուրբաթ։ Գոյություն ունեն պանրի բեռնակիրների (kaasdragers) չորս խմբեր (vemen), որոնք միմյանցից տարբերվում են գլխարկների գույներով․ կապույտ, կարմիր, կանաչ և դեղին։ Երկու բեռնակիրներ տեղափոխում են պանրի գլուխները պատգարակների վրա դեպի կշեռքներ, սովորաբար պատգարակները կշռում են 160 կիլոգրամ։ Պանրի գինը որոշվում է ըստ բարտերային համակարգի (handjeklap) ։
Էդամ
Էդամ քաղաքում գտնվող պանրի շուկան ամենահայտնին է Նիդերլանդներում, և ինչպես հետևում է անվանումից, այստեղ վաճառվում է Էդամ տեսակի պանիր։ Ինչպես նախկինում, այնպես էլ հիմա, պանիրը վաճառվում է ձիու սայլակների և նավակների մեջ։ Շուկան բացվում է հուլիսին և օգոստոսին՝ չորեքշաբթի օրերին՝ 10:30-ից մինչև 12:30 ։
Հորն
Հորնում գտնվող շուկան բացվել է 2007 թվականին, աշխատում է յուրաքանչյուր հինգշաբթի՝ 12:30-ից մինչև 13:45, իսկ հունիսի 28-ից սեպտեմբերի 20-ը ընկած ժամանակահատվածում՝ ամեն հինգշաբթի երեկոյան՝ 21:00-ից մինչև 22:15 ։
Գաուդա
Գաուդայի շուկան աշխատում է ավելի քան երեք հարյուրամյակ՝ Goudse kaasmarkt-ում, պանիր վաճառվում է հունիսից օգոստոս ամիսներին։ Աշխատում է ամեն հինգշաբթի՝ 10:00-ից մինչև 12:30։ Շուկան շրջապատված է մի շարք ցուցահանդեսային վրաններով, որոնց մեջ ցուցադրվում են հոլանդական պատմական մասնագիտությունները՝ պարնի արտադրությունից մինչև յուղի արտադրություն ։
Վուրդեն
Վուրդենի շուկան գործում է ավելի քան 100 տարի, ամեն չորեքշաբթի, առևտուրը սկսվում է առավոտյան ժամը 9-ին ֆերմերի՝ պանրի արտադրողների (kaasboeren) և շուկայի վաճառողների (marktmeester) միջև, ինչի արդյունքում պարզ է դառնում տարբեր տեսակի պանիրների գինը։ Պանիրները, որոնք վաճառվում են շուկայում «ֆերմերային պանիրներ» են (boerenkazen), որոնք արտադրվում են ավանդական ձևերով և ունեն ավելի լավ համ, քան գործարաններում արտադրված պանիրները։
Վուրդենի պատմական պանրի շուկան
Որպես ավանդույթ, օգոստոսին, ամառային արձակուրդների վերջին չորեքշաբթի օրը (Կենտրոնական Նիդերլանդների համար), աշխատում է պատմական պանրի շուկան, որի ժամանակ ֆերմերները և իրենց կանայք հագնում են պատմական հագուստներ և վերականգնում ավանդական պանրի շուկան։
Արտաքին հղումներ
Կատեգորիա:Նիդերլանդների շուկաներ Կատեգորիա:Հոլանդական պանիրներ
Ռեբեկա Ռիթենհաուս
Ռեբեկա Ռիթենհաուս (Rebecca Rittenhouse, ), ամերիկյան դերասանուհի։ Ռիթենհաուսը ծնվել և մեծացել է Կալիֆորնիա նահանգի Լոս-Անջելես քաղաքում։ Բակալավրի աստիճանով ավարտել է Փենսիլվանիայի համալսարանը ։ 2014 թվականին առաջին անգամ հրապարակայնորեն հայտնվել է հեռուստատեսությունում` նկարահանվելով Showtime «Սիրեկանները» սերիալի պիլոտային սերիայում։ Ավելի ուշ ստացել է մշտական դեր Fox հեռուստաընկերության «Կարմիր ապարանջանները» սերիալում, որի նկարահանումները դադարեցվեցին առաջին եթերաշրջանից հետո  ։ 2015 թվականից Ռիթենհաուսը ստացավ կնոջ հիմնական դեր ABC հեռուստաընկերության «Արյուն և նավթ» հեռուստասերիալում  ։
2015 թվականին հարաբերությունների մեջ է եղել ամերիկյան դերասան Չեյզ Քրոուֆորդի հետ, որի հետ նկարահանվել է «Արյուն և նավթ» հեռուստասերիալում։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Փենսիլվանիայի համալսարանի շրջանավարտներ Կատեգորիա:Ամերիկացի կինոդերասանուհիներ
Տուպտոզերկա (Հարավային Տուխտայի վտակ)
Տուպտոզերկա (Тухтозерка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Հարավային Տուխտա գետի աջ ափում՝ 4,7 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սուդոգդայի շրջան
Սուդոգդայի շրջան (Судогодский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Սուդոգա ։
Բնակչություն
2010 թվականի մարդահամարի արդյունքներով շրջանում բնակվում էր 41177 մարդ։ Բնակչության խտությունը կազմում էր 17,9 մարդ/կմ²։
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Էդվարդ Նորթոն Լորենց
էդվարդ Նորթոն Լորենց (Edward Norton Lorenz; ), ամերիկացի մաթեմատիկոս և օդերևութաբան, «քաոսի տեսության» հիմնադիրներից մեկը, «թիթեռների ազդեցությունը» արտահայտության հեղինակ։ Գիտությունների դոկտոր, Մասաչուսեթի տեխնոլոգիական ինստիտուտի պրոֆեսոր, որի հետ կապված է նրա գրեթե ամբողջ կարիերան։ ԱՄՆԳիտությունների ազգային ակադեմիայի անդամ(1975), ԽՍՀՄ գիտությունների ակադեմիայի և Լոնդոնի թագավորական ընկերության արտասահմանյան անդամ։
ԿԵՆՍԱԳՐՈՒԹՅՈՒՆ
Ծնվել եւ մեծացել է Ուեստ-Հարթվորդում(Կոնեկտիկուտ)։ Ավարտել է Դորտմունդի քոլեջը (մաթեմատիկայի բակալավր, 1938), որտեղ ընդունվել էր 1934 թվականին, և Հարվարդի համալսարանը (մաթեմատիկայի մագիստրոս, 1940) ։ Երկրորդ համաշխարհային պատերազմի տարիներին զբաղվել է բանակային ավիացիոն կորպուսի (Army Air Corps) համար եղանակի կանխատեսմամբ ։ Այնուհետեւ որոշել է ուսումնասիրել օդերևութաբանություն։ Մասաչուսեթսի տեխնոլոգիական ինստիտուտում ստացել է մագիստրոսի աստիճան ( 1943) և օդերևութաբանության գիտությունների դոկտոր (1948), նույն տեղում 1955 թվականին օգնական-պրոֆեսոր, 1956 թվականին ասոցիացված պրոֆեսոր, 1962 թնականին լիարժեք-պրոֆեսոր, 1987 թվականին էմերիթ, 1977-1981 թվականներին ամբիոնի վարիչ։ 1977 թվականին Ալեն Ռոբոկը Նրա ղեկավարությամբ ստացել է օդերևութաբանության փիլիսոփայության դոկտորի աստիճան ։ Մահացել է քաղցկեղից 90 տարեկան հասակում, իր տանը՝ Քեմբրիջում, հերթական գիտական հոդվածի ավարտից մեկ շաբաթ անց։ Ամերիկյան արվեստների եւ գիտությունների ակադեմիայի եւ Ամերիկյան օդերևութաբանական ընկերության անդամ, Նորվեգիայի գիտությունների ակադեմիայի անդամ(1981), Հնդկաստանի գիտությունների ակադեմիայի անդամ Բանգալորում, Լիսաբոնի գիտությունների ակադեմիայի օտարերկրյա անդամ, Royal Meteorological Society և ամերիկյան օդերևութաբանական ընկերության պատվավոր անդամ. 1988 թվականի դեկտեմբերի 27-ին ընտրվել է ԽՍՀՄ գիտությունների ակադեմիայի օվկիանոսաբանության, մթնոլորտի ֆիզիկայի և աշխարհագրության բաժնի (երկրաֆիզիկական հիդրոդինամիկա) օտարերկրյա անդամ (1991 — ից ՝ ՌԳԱ) ։ Նա առավել հայտնի է որպես քաոսի տեսության հիմնադիր ։ Այն մաթեմատիկայի այնպիսի ճյուղ է, որը կենտրոնանում է է դինամիկ համակարգերի վարքի վրա, որոնք խիստ զգայուն են սկզբնական պայմանների նկատմամբ։Դետերմինեստական քաոսի իր հայտնագործությունը «խորապես ազդեց հիմնական գիտությունների լայն շրջանակի վրա և բերեց մարդկության տեսակետից բնության մասին ամենաանհրաժեշտ փոփոխությունները Նյուտոնից հետո »,- ասված է հանձնաժողովի որոշման մեջ, որը նրան 1991 թվականին շնորհեց Կիոտո մրցանակ ը հիմնարար գիտությունների ոլորտում։
Հրապարակումներ
Լորենցը հրատարակել է բազմաթիվ գրքեր և հոդվածներ, որոնց ընտրությունը կարելի է գտնել ստորև։ Ավելի ամբողջական ցուցակ կարելի է գտնել Lorenz Center կայքում ՝ հղում
Կանխատեսելիություն. 1972 կանխատեսելիություն. Արդյո՞ք Բրազիլիայում թիթեռի թևերի բեկորը վերածվում է Տորնադոյի Տորնադոյի։  Գիտությունների առաջխաղացման ամերիկյան ասոցիացիա  139-րդ հանդիպումը։ ՈՒղեցույց
Արտաքին հղումներ
Կատեգորիա:Ամերիկացի մաթեմատիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Քաղցկեղից մահացածներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:ԽՍՀՄ ԳԱ արտասահմանյան անդամներ
Ուկմերգե
Ուկմերգե (Ukmergė, Вількамі́р, Wiłkomierz), քաղաք Լիտվայի կենտրոնական մասում։ Հանդիսանում է համանուն շրջանի վարչական կենտրոնը։ Քաղաքը տեղակայված է Շվյանտոյի (Šventoji) գետի ափին՝ Իոնավայից 36 հեռավորության վրա։ Քաղաքում գործում են մեքենաշինական, կահույքի, կաթի գործարաններ, կարի ֆաբրիկա և այլն։
Բնակչությւոն
1857 թվականին քաղաքն ուներ 6770 բնակիչ, որոնցից ուղղափառ էին 323 (4,8 %), հնահավատներ՝ 191 (2,8 %), կաթոլիկներ՝ 1843 (27,2 %), հուդայականներ՝ 4365 (64,5 %) մարդ ։
1990 թվականին քաղաքն ուներ շուրջ 31 հազար բնակիչ։
Անվանում
Քաղաքի անվանումը հանդիպում է Vilkenberge (1336), Vielkemirgen (1366), Wilkenmerge (1385) ու Վիլկոմիրի (1475) տարբերակներով։ Քաղաքն իր անունն ստացել է Վիլկմերգելե (ներկայում՝ Ուկմերգելե, Շվյանտոյի գետի աջ վտակը) գետակի անունից։ Գետակի անունը, ամենայն հավանականությամբ, ծագում է վիլկաս (լիտվերեն՝ գայլ) հին լիտվերեն բառից -merg արմատով, որ նշանակում է հոսել, քչքչալ։ Ժամանակակից լիտվերենում այն կորցրել է իր այդ իմաստը, որը, սակայն, հեշտորեն վերականգնվում է լատվիերենի համաբանությամբ. merga, marga «մանր անձրև», mergat – «անձրևել»։ Դրանք ունեն -merg ընդհանուր արմատը, որ հին բալիական լեզուներում ուներ թացի, խոնավի ընդհանուր նշանակություն։
Զինանշան
Զինանշանը հաստատվել է Ստանիսլավ Ավգուստ Պոնյատովսկի թագավորի կողմից 1792 թվականին։ Նրա վրա պատկերված է բաց գիրք վարդի ու կարմիր ցուլի հետ, ավերակներից բարձրացող տուն ու խորհրդանշական սիրտ։
Պատմություն
Քաղաքը հայտնի է XIII դարից, սակայն քաղաքի հիմնադրումը վերագրվում է առասպելական Դովսպրունգին (ով, իբրև թե, 924 թվականին Հռոմից Լիտվա է եկել Պելեմոնի հետ) և վերաբերում է X դարին։ Սարի վրա, որը հետագայում ստացել է Բերդի սար անունը, գտնվել է քաղաքը պաշտպանության համար նախատեսված բերդը, որը բազմիցս ենթարկվել է խաչակիրների հարձակումներին սկսած XIII դարից։ Տարեգրի խոսքերով՝ մարտերից մեկում ընկել են 10 000 խաչակիրներ և գերի է վերցվել Կորիբուտ թագավորը, ում օգնում էին նրանք։ Լեհաստանի տիրապետության տարիներին եղել է արքունական ժողովների վայր և այնտեղ են գտնվել պոտական ու քաղաքային դատարանները։ Սիգիզմունդ I-ը քաղաքին շնորհել է առավելություններ ու մագդեբուրգյան իրավունք։ 1566 թվականից հանդիսանում է պովետի կենտրոն։ 1711 թվականին՝ Հյուսիսային պատերազմի ժամանակ, քաղաքը թալանվել է շվեդների կողմից։ 1797 թվականին դարձել է Վիլենի նահանգի, նույն թվականին՝ Լիտվայի նահանգի, իսկ 1842 թվականին՝ Կովնոյի նահանգի նահանգային քաղաք։
1919 թվականին քաղաք է մտել Կարմիր բանակը։ 1920 թվականին լեհական զորքերը փորձել են գրավել քաղաքը, սակայն մի քանի բախումներից հետո կնքել են պայմանագիր, որով հաստատվել է երկրների սահմանը։ Վիլկոմիրը մնացել է լիտվական տիրապետության տակ։
Քաղաքը XIX դարում
Գետի ափին տեղակայված լինելու շնորհիվ քաղաքն ունի առևտրական կարևոր նշանակություն։ Քաղաքին է պատկանում 2389 դեսյատին հող, տարեկան եկամուտն ու ծախսը տատանվում էր 14 ու 20 հազար այն ժամանակվա ռուբլու միջև։ Հունիսի 29-ին անցկացվում էր տոնավաճառ։ 1889 թվականին քաղաքն ուներ 16 559 բնակիչ (8898՝ արական սեռի, 7661՝ իգական), այդ թվում՝ հոգևոր կոչում ունեցողներ՝ 15, արքունականներ՝ 166, առևտրականներ ու քաղաքացիներր՝ 92, մանր ծառայողներ՝ 14 633, զինվորականներ՝ 1653։ Ըստ կրոնական պատկանելության՝ քաղաքի բնակիչները բաժանվում էին հետևյալ խմբերի՝
Քաղաքում գործում էին ուղղափառական տաճար, կաթոլիկ եկեղեցի, սինագոգ և հրեական 11 աղոթատներ, ինչպես նաև 1 երկդասյա ժողովրդական ուսումնարան, 1 թեմական դպրոց, մասնավոր մեկդասյա իգական ուսումնարան, հրեկան ուսումնարան։ Քաղաքի բնակիչներն ստանում են շուրջ 600 պարբերականներ։ Քաղաքում կան 2 նոտեր, վեց բժիշկ, մեկ հրեական համայնք, գործում էին հրշեջների միությունը, քաղաքային հիվանդանոցը, հրեական համայնքի հիվանդանոցը, ինչպե նաև 5 կաշվի մշակման արտադրամասեր, 3 գարեջրագորշարաններ, 1 պղնձագործական, 3 աղյուսագործական, 1 կրաքարի ու 2 կավի գործարաններ, 1 տպագրատուն, արհեստական հանքային ջրի մեկ գործարան և այլն։
Ծանոթագրություններ
Կատեգորիա:Լիտվայի քաղաքներ Կատեգորիա:1333 թվականին հիմնադրված բնակավայրեր
Բարի կամքի դեսպան
Բարի կամքի դեսպան կամ բարի կամքի պատվիրակ (Goodwill ambassador), աշխարհում հռչակ ունեցող և որպես հատուկ առաքելությամբ ներկայացուցիչ (պետության կամ կազմակերպության) հանդես եկող դեմք։ Բարի կամքի դեսպանները, որպես կանոն, ապահովում են բարձրագույն գաղափարների առաջխաղացումը մեկ անհատից մյուսին կամ էլ ամբողջ համայնքում։ Այս հասկացությունը պետք է տարբերել նրան մոտ ապրանքանիշի դեսպանից, որն զբաղվում է ընկերության կամ նրա արտադրանքի միջոցով մարդկանց և կազմակերպությունների հետ փոխհարաբերությունների առաջխաղացմամբ։
Բարի կամքի դեսպան կարող է լինել ինչպես մի երկրում ապրող, այնպես էլ դիվանագիտական առաքելությամբ (կամ ժողովուրդների բարեկամության առաքելությամբ) այլ երկրներ մեկնած մարդը, կամ էլ հակառակ համայնքներում մարդկանց ներկայացնող միջնորդը։
Բարի կամքի դեսպանները համարվում են կառավարության և մշակույթի պաշտոնական և ոչ պաշտոնական անդամները մինչև այն պահը, քանի դեռ գործում են դիվանագիտական հարաբերություններ, պարգևների և նվերների փոխանակում, մարդասիրական օգնություն, զարգացման օժանդակությունը շատ հայտնի մարդկանց՝ գիտնականների, արտիստների, գրողների, հասարակական ակտիվիստների և ազդեցիկ այլ դեմքերի ներառման միջոցով։ Դիվանագիտական գործունեությունն իրականացվում է փոխանցումով կամ պետության գլխի ենթակայությամբ և պարտադիր չէ, որ կապված է լինի հավատարմագրերում նշված դիվանագիտական լիազորությունների հետ։ Այնուամենայնիվ որոշ պետություններ, օրինակ՝ Հայիթին, չի տրամադրում փաստաթղթեր, որոնք բարի կամքի դեսպանների համար ապահովում են դիվանագիտական անձեռնմխելիություն ։
Գրականություն
Կատեգորիա:Պատվավոր կոչումներ Կատեգորիա:Դիվանագիտական առաքելություններ Կատեգորիա:Դիվանագիտություն Կատեգորիա:Վերպետական մարմինների դեսպաններ
Gjon’s Tears
Ջոն Մուհարեմայ (Gjon Muharremaj, առավել հայտնի է Gjon’s Tears բեմական կեղծանվամբ, ), կոսովար-ալբանական ծագմամբ շվեյցարացի երգիչ և երգերի հեղինակ ։ «Եվրատեսիլ 2021 երգի մրցույթում» ներկայացնելու է Շվեյցարիան։ Սկզբում նա «Répondez-moi» երգով պետք է ներկայացներ Շվեյցարիան այժմ չեղյալ հայտարարված «Եվրատեսիլ 2020»-ում և պետք է ներկայանար մրցույթի՝ 2020 թվականի մայիսի 14-ին անցկացվող երկրորդ կիսաեզրափակչում ։
Վաղ տարիներ և գործունեություն
Ջոնը ծնվել է Գրյույեր շրջանի Բրոք կոմունայում՝ կոսովար-ալբանացու և տիրանացի ալբանուհու ընտանիքում ։
2011 թվականին՝ 12 տարեկան հասակում, մասնակցել է ալբանական «Albanians Got Talent» տաղանդների շոուի առաջին եթերաշրջանին, որի եզրափակչում զբաղեցրել է երրորդ հորիզոնականը ։ Մեկ տարի անց շվեյցարական «Die grössten Schweizer Talente» տաղանդների շոուում դուրս է եկել կիսաեզրափակիչ ։ 2019 թվականին Gjon’s Tears-ը մասնակցել է «Ձայնը» շոուի ֆրանսիական տարբերակի՝ «The Voice: la plus belle voix»-ի ութերորդ եթերաշրջանին, որտեղ դուրս է եկել կիսաեզրափակիչ ։
2020 թվականի մարտի 4-ին հայտարարվել է, որ շվեյցարական «SRG SSR» ազգային հեռարձակողը փակ ներքին ընտրության միջոցով Ջոնին ընտրել է որպես «Եվրատեսիլ 2020»-ում Շվեյցարիայի ներկայացուցիչ, որտեղ նա պետք է ներկայացներ իր «Répondez-moi» երգը շոուի երկրորդ կիսաեզրափակչում ։ Այսպիսով՝ 2010 թվականից ի վեր առաջին անգամ Շվեյցարիան կարող էր ներկայացնել ամբողջապես ֆրանսալեզու երգ։
2020 թվականի մարտի 20-ին՝ COVID-19 համավարակի հետ կապված մրցույթի չեղարկումից մի քանի օր անց, «SRG SSR»-ը հայտարարել է, որ Ջոնը կրկին կդառնա Շվեյցարիայի ներկայացուցիչը 2021 թվականի մրցույթում ։ Դրա համար ընտրվելու է արդեն մեկ այլ երգ, քանի որ ԵՀՄ-ի ռեֆերենտ խմբի որոշման համաձայն՝ 2020 թվականի երկրների ներկայացուցիչները չեն կարողանա իրենց երգերն օգտագործել 2021 թվականի մրցույթում ։